Държавен вестник, бр. 21, 2015 г., стр. 89

БРОЙ  21	
Д Ъ Р Ж А В Е Н  В Е С Т Н И К 	
СТР.  89  
насочено към повишаване както на броя на 
телевизионните канали, така и на атрактив-
ността на програмите и да предлага допъл-
нителни услуги. Това може да се постигне 
със създаване на условия за въвеждане на 
новите технологични решения и стандарти, 
като UHDTV (Ultra High Definition Television), 
IP TV, мобилно приемане и портативно 
приемане.
Одобряването от Meждународния съюз 
по далекосъобщения на новия формат с 
висока резолюция UHDTV е стъпка към 
нови технически решения в телевизията, 
допринасящи за качество с безпрецедентни 
досега нива на реализъм.
3.2.2. Насърчаване на телевизионни услуги 
по алтернативни технологични платформи
Основната цел на „Програмата в област- 
та на цифровите технологии за Европа“ е 
постигане ускоряване на развитието на ви-
сокоскоростен достъп до интернет, което да 
позволи да се извлекат максимални ползи 
от наличието на единен цифров пазар за 
домакинствата и бизнеса с времеви хоризонт 
2015 – 2020 г.
Телевизията по интернет протокол (IPTV) 
е технологична платформа, предлагана от 
кабелните и мобилните предприятия, и е 
обвързана с абонамент. Тя е средство за из-
пълнение на приоритетите на програмата, в 
частност за постигане целите на Националния 
план за широколентова инфраструктура за 
достъп от следващо поколение.
Дейността по използване на интернет 
протокола в ефирната телевизия като въз-
можност за допълнителни услуги все още е 
на етап проучване. Налага се мнението, че 
аудио-визуалните услуги все повече ще се 
съчетават с услуги за обмен на данни. В тази 
насока са и решенията на ЕС. С цел опти-
мално използване на честотния ресурс обхват  
800 MHz (790 – 862 MHz) е определен като 
оптимален за покритие на големи райони с 
безжични широколентови услуги.
Важно за запазване на ефирното телевизи-
онно излъчване като конкурентна платформа 
е по-нататъшното развитие на мобилно при-
емане и портативно приемане в сгради чрез 
въвеждане на технологията DVB-H (Digital 
Video Broadcasting – Handheld). Цифрово мо-
билно радиоразпръскване на телевизионни 
сигнали е сфера, в която наземната телевизия 
е без конкуренция. Позволява разпростра-
нение на телевизионни програми в реално 
време. DVB-H използва обхвати VHF-III 
(170 – 230 MHz), UHF-IV/V (470 – 862 MHz) и 
L (1,452 – 1,492 GHz). DVB-H може да работи 
заедно с DVB-T в един и същ мултиплекс.
В следващите години регулаторните орга-
ни – Комисията за регулиране на съобщени-
ята и Съветът за електронни медии, следва 
да стимулират развитието на технологичните 
платформи за цифрови телевизионни услуги. 
За целта е необходимо да се изучава раз-
витието на глобалния телекомуникационен 
пазар и да се следят новите технологични 
решения. Да се създават условия и стимули 
за внедряването им в унисон с общия ев-
ропейски пазар при запазване условията на 
конкурентоспособност и възпрепятстване 
възможностите за създаване на господства-
що положение за определена технологична 
платформа, включително с предложения 
за обсъждане на конкретни законодателни 
инициативи.
3.3. РАЗВИТИЕ НА МОБИЛНИ МРЕЖИ. 
БЕЗЖИЧЕН ПРЕНОС НА ДАННИ И ШИРО-
КОЛЕНТОВИ УСЛУГИ 
В унисон със световните тенденции мо-
билните мрежи и услуги в Република Бълга-
рия са водещи на електронния съобщителен 
пазар. В последните години предприятията, 
предоставящи мобилни услуги, активно пред-
лагат на потребителите нови приложения 
на атрактивни цени в условията на усилена 
конкуренция вследствие на все по-наситения 
пазар. За това допринася и пазарът на крайни 
устройства, където значително се понижиха 
цените на апарати с 3G възможности. Дос-
тъпът до интернет през мобилните телефони 
осигурява редица екстри на потребителите, 
включително редуциране на таксите чрез 
използване на услугите, като Skype, Viber 
и WhatsApp.
Пренасищането на пазара и търсенето на 
нови услуги от потребителите води до стре-
меж за внедряване на последните технически 
достижения в сферата на мобилните комуни-
кации. В България вече започна внедряването 
на четвърто поколение безжични мобилни 
мрежи – 4G (fourth generation). При пълно 
реализиране на технологията се очаква 4G 
мрежите да са най-малко четири пъти по-
бързи от 3G. 4G мрежите са проектирани да 
поддържат максимална скорост на обмен на 
данни до 100 Mbps, но изискват по-широка 
честотна лента – 20 MHz. Архитектурата им 
е пригодена специално за пренос на данни, 
което за потребителите означава по-високи 
скорости и интерактивни услуги от рода на 
онлайн игри и др.
Масовото навлизане в световен план на 4G 
услуги е свързано с налагането на стандарти, 
като WiMAX (Worldwide Interoperability for 
Microwave Access), LTE (Long Term Evolution) 
и подобрените им версии – LTE-Advanced и 
WiMax 2. Последните предлагат скорости 
от порядъка на 1 Gbps. Други техноло-
гии – кандидати за 4G, са UMB (Ultra Mobile 
Broadband), Flash-OFDM и Mobile Broadband 
Wireless Access (MBWA). Все пак в световен 
мащаб услугите от четвърто поколение се 
развиват основно в големите градове и про-